open-index/open-wikipedia-markdown huggingface dataset:
আখতার হামিদ খান

**আখতার হামিদ খান** (; ১৫ জুলাই ১৯১৪ - ৯ অক্টোবর ১৯৯৯) একজন পাকিস্তানি সমাজ বিজ্ঞানী ও উন্নয়ন কর্মী ছিলেন। তিনি বাংলাদেশ,পাকিস্তান এবং অন্যান্য উন্নয়নশীল দেশে অংশগ্রহণমূলক পল্লী উন্নয়ন ব্যবস্থা প্রতিষ্ঠার লক্ষ্যে আজীবন কাজ করেছেন। তার বিশেষ অবদান ছিল পল্লী উন্নয়নের জন্য একটি ব্যাপক প্রকল্প, কুমিল্লা মডেল (১৯৫৯) প্রতিষ্ঠা। এই পরিকল্পনার জন্য তিনি রামোন ম্যাগসেসে পুরস্কার লাভ করেন এবং মিশিগান স্টেট ইউনিভার্সিটি তাকে 'ডক্টরাল' ডিগ্রী প্রদান করে। রেল্ফ শুমেখার তার বইয়ে লিখেছেন: "তার স্কেন্ডিনেভিয়ান সহকর্মীরা এবং অন্যান্য উপদেষ্টারা তাকে নোবেল শান্তি পুরস্কারর জন্য মনোনীত করেছিলেন।"

## প্রাথমিক জীবন ও শিক্ষা
তিনি ভারতের আগ্রায় জন্মগ্রহণ করেন। ১৯৩৪ সালে তিনি আগ্রা বিশ্ববিদ্যালয় থেকে এম.এ ডিগ্রি লাভ করেন। এর পর তিনি ভারতীয় সিভিল সার্ভিসে (আইসিএস) যোগ দেন। আইসিএস-এর শিক্ষানবিশ হিসেবে তিনি ক্যাম্ব্রিজ বিশ্ববিদ্যালয়ে সাহিত্য এবং ইতিহাস অধ্যয়ন করেন এবং এম.এ ডিগ্রি লাভ করেন।

## কর্মজীবন
তিনি ১৯৩৬ ব্যাচের আইসিএস কর্মকর্তা ছিলেন। তিনি ১৯৪৩ সালে ভারতীয় সিভিল সার্ভিসের চাকুরির সমাপ্তি ঘটিয়ে ১৯৫০ সালে কুমিল্লা ভিক্টোরিয়া কলেজ-এ অধ্যক্ষের দায়িত্ব গ্রহণ করেন। তিনি এ কলেজে ১৯৫৮ সাল পর্যন্ত চাকুরি করেন। ১৯৫৮ সালে তিনি মিশিগান স্টেট ইউনিভার্সিটিতে পল্লী উন্নয়নের উপর বিশেষ প্রশিক্ষণ গ্রহণ করেন। এই প্রশিক্ষণ বাস্তবায়িত করার লক্ষ্যে ১৯৫৯ সালে তিনি কুমিল্লায় পল্লী উন্নয়ন একাডেমি (বার্ড) প্রতিষ্ঠা করেন এবং এর প্রথম কার্যকরী পরিচালক নিযুক্ত হন। বার্ডের পরিচালক হিসেবে তিনি ১৯৭১ সাল পর্যন্ত কাজ করেন। পল্লী উন্নয়নে তাঁর অগ্রণী ভূমিকার জন্য তাঁকে সিতারা-ই-পাকিস্তান (১৯৬১) প্রদান করা হয়।১৯৬৩ সালে ড. আখতার হামিদ খান তাঁর কুমিল্লা মডেলের জন্য এশিয়ার নোবেল পুরস্কার খ্যাত ‘র‍্যামন ম্যাগসেসাই পুরস্কার’ পান। মিশিগান স্টেট বিশ্ববিদ্যালয় ১৯৬৪ সালে তাঁকে সম্মানসূচক ডক্টর অব লজ’ এ ভূষিত করে।বাংলাদেশের স্বাধীনতার পর তিনি পাকিস্তানে চলে যান এবং প্রথমে লায়ালপুরস্থ কৃষি বিশ্ববিদ্যালয়ে ও পরে করাচি বিশ্ববিদ্যালয়ে একজন ফেলো হিসেবে ১৯৭২-১৯৭৩ সাল পর্যন্ত কাজ করেন। ১৯৭৩-৭৯ সালে তিনি মিশিগান স্টেট ইউনিভার্সিটিতে ভিজিটিং প্রফেসর হিসেবে কাজ করেন। ১৯৭৮-৭৯ সালে তিনি বগুড়ায় পল্লী উন্নয়ন একাডেমীর উপদেষ্টার দায়িত্ব পালন করেন। তিনি সুইডেনের লুন বিশ্ববিদ্যালয়ের উড্র উইলসন স্কুল, প্রিন্সটন বিশ্ববিদ্যালয়, হার্ভার্ড বিশ্ববিদ্যালয় এবং অক্সফোর্ড বিশ্ববিদ্যালয়েও ভিজিটিং প্রফেসর হিসেবে কাজ করেন।ইংরেজি, বাংলা, আরবি, ফারসি, উর্দু ও হিন্দি ভাষায় দক্ষ আখতার হামিদ খান বহু নিবন্ধ, প্রতিবেদন ও গ্রন্থ রচনা করেছেন। বার্ড তাঁর লেখাগুলিকে তিনটি খন্ড ডে ওয়ার্কস অব আখতার হামিদ খান (১৯৮২) শিরোনামে প্রকাশ করেছে।

## আরও দেখুন
* বাংলাদেশ পল্লী উন্নয়ন একাডেমী

## তথ্যসূত্র

## বহিঃসংযোগ
* প্রতিষ্ঠাতার জীবনী - বাংলাদেশ পল্লী উন্নয়ন একাডেমী

বিষয়শ্রেণী:১৯১৪-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:কুমিল্লা ভিক্টোরিয়া সরকারি কলেজের শিক্ষক
বিষয়শ্রেণী:পাকিস্তানি বিজ্ঞানী
বিষয়শ্রেণী:আগ্রার ব্যক্তি
বিষয়শ্রেণী:মুহাজির ব্যক্তি
বিষয়শ্রেণী:পাকিস্তানি সুন্নি মুসলিম
বিষয়শ্রেণী:মিশিগান স্টেট ইউনিভার্সিটির প্রাক্তন শিক্ষার্থী
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:পাকিস্তান একাডেমি অফ সায়েন্সেসের সভ্য
বিষয়শ্রেণী:সিতারা-ই-পাকিস্তান প্রাপক
বিষয়শ্রেণী:নিশান-ই-ইমতিয়াজ প্রাপক
আঁস্তিত্যু দ্য দ্রোয়া আঁতেরনাসিওনাল

[থাম্ব|মোটো ''[justitia et pace*-সহ ইনিস্টিটিউটের লোগো]]
[[চিত্র:IDI Krakow Session 2005.jpg|থাম্ব|২০০৫ সালের [[ক্রাকো]] সম্মিলনে উপস্থিত ইনিস্টিটিউটের সদস্যরা]]

*'আঁস্তিত্যু দ্য দ্রোয়া আঁতেরনাসিওনাল*' (; "আন্তর্জাতিক আইন গবেষণা প্রতিষ্ঠান") [[আন্তর্জাতিক আইন]] সম্পর্কিত প্রশিক্ষণ ও গবেষণার জন্য প্রতিষ্ঠিত একটি প্রতিষ্ঠান। বিশ্বের বিভিন্ন দেশের প্রখ্যাত আইনজীবীরা এর সদস্য। এই সংস্থাটি ১৯০৪ সালে [[শান্তিতে নোবেল পুরস্কার]] লাভ করে।

== ইতিহাস ==
১৮৭৩ সালের ৮ সেপ্টেম্বর বেলজিয়ামের [[জেন্ট]] শহরে *সাল দ্য লার্স্যনাল* (*Salle de l'Arsenal'') ভবনে ১১জন প্রখ্যাত আইনজীবীর সমন্বয়ে প্রতিষ্ঠানটি গঠিত হয়।

১৮৭৩ সালে এর প্রতিষ্ঠাকালীন সদস্যগণ হলেন:
* Pasquale Stanislao Mancini (রোম), সভাপতি
* Émile de Laveleye (লিজি)
* Tobias Michael Carel Asser (from Amsterdam)
* জেমস্‌ লরিমার (এডিনবার্গ)
*  (সেন্ট পিটার্সবার্গ)
* Gustave Moynier (জেনেভা)
* Jean Gaspar Bluntschli (from Heidelberg)
* Augusto Pierantoni (নেপলস্‌)
* Carlos Calvo (বুয়েন্স আয়ার্স)
* Gustave Rolin-Jaequemyns (জেন্ট)
* David Dudley Field (নিউইয়র্ক)

## সংগঠন
এই ইনিস্টিটিউটটি একটি বার্ষিক প্রতিবেদন প্রকাশ করে।

## পুরস্কার ও সম্মননা
* নোবেল শান্তি পুরস্কার, (১৯০৩)

## তথ্যসূত্র

* 

## বহিঃসংযোগ

* 
* ১৯০৪ সালে শান্তিতে নোবেল বিজয়ী 

বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:বেলজীয় নোবেল বিজয়ী
বিষয়শ্রেণী:১৮৭৩-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
চিত্রা উড়ো টিকটিকি

**উড়ো টিকটিকি** (বৈজ্ঞানিক নাম:*Draco maculatus*) যা **চিত্রা উড়ন্ত টিকটিকি** বা **উড়ুক্কু গিরগিটি** নামেও পরিচিত এক ধরনের টিকটিকি যা গাছ থেকে গাছে উড়ে যায়। এরা উড়ে উড়ে গাছ পরিবর্তন করে। 

## আকার
উড়ো টিকটিকি গড় উচ্চতা সাধারণত ২১ সেন্টিমিটার। এদের লেজ ও দেহের দৈর্ঘ্যের পার্থক্য আছে। এদের লেজ ১৩ সেন্টিমিটারের মত এবং দেহ ৮ সেন্টিমিটারের মত হতে পারে বা তারতম্য হতে পারে। দেহের দুপাশে ডানা দেখতে পর্দার মত। ওড়ার সময় উড়ো টিকটিকির পর্দা পরিলক্ষিত হয়। দেহের উপরিভাগ বাদামি রঙের এবং তাতে গাঢ় ফোঁটা দেখা যায়। দেহের নিচের অংশের রং উপরিভাগ থেকে ভিন্ন কিছুটা ফ্যাকাশে ধরনের। পর্দার ওপরটা লাল, হলুদ বা সবুজ রঙের এবং নিচের অংশ হলুদ রঙের হয়ে থাকে। ডানাওলা পর্দার ওপর ও নিচের দিকে কালো ফোঁটা দেখা যায়। এদের গলার নিচে একজোড়া থলে দেখা যায়, যা উত্তেজিত হলে ফুলিয়ে থাকে। এদের থলের রং হলুদ তবে গোড়ার দিকে নীল ফোঁটা থাকতে পারে। পুরুষ টিকটিকির থলে স্ত্রী টিকটিকি থেকে সাধারণত বড় হয়। মার্চ মাস থেকে জুন মাস এদের প্রজননকাল। 
   
## বিস্তার
উড়ো টিকটিকি দক্ষিণ-পূর্ব এশিয়ায় পাওয়া যায়। বাংলাদেশ, ভারত, থাইল্যান্ড, মালয়েশিয়া, মিয়ানমার, চীন, কম্বোডিয়া ও লাওসে এদের দেখা মেলে।

## স্বভাব
উড়ো টিকটিকি গাছে বাস করে। এরা নীরব ও লাজুক প্রকৃতির। বড় গাছে অনেক সময় জোড়ায় দেখা যায়। দিনের বেলায় সক্রিয় থাকে। গলার থলে ফোলালে সহজে খুঁজে পাওয়া যায়। এরা দেহের রংকে পরিবেশের সঙ্গে মিশিয়ে ফেলতে পারে সহজেই তাই এদের সাধারণত চোখে পড়ে না। উড়ো টিকটিকি বিভিন্ন ধরনের পোকামাকড় খায়। এরা পিঁপড়া খেতে পছন্দ করে। এরা 20 সেকেন্ড পর্যন্ত উড়তে পরে

## তথ্যসূত্র

## গ্রন্থপঞ্জি
* Boettger,O. 1893 Ein neuer Drache (Draco) aus Siam. Zool. Anz. 16: 429-430
* Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
* Boulenger,G.A. 1900 On the reptiles, batrachians (and fishes) collected by the late Mr. John Whitehead in the interior of Hainan. Proc. Zool. Soc. London 1899: 956-959
* Cantor. T. E. 1847 Catalogue of reptiles inhabiting the Malayan Peninsula and Islands. J Asiat. Soc., Bengal, Calcutta. 16 (2): 607 - 656, 897-952, 1026–1078
* Gray, J. E. 1845 Catalogue of the specimens of lizards in the collection of the British Museum. Trustees of die British Museum/Edward Newman, London: xxvii + 289 pp.
* Günther, A. 1861 Second list of Siamese reptiles. Ann. Mag. Nat. Hist. (3) 8: 266-268
* McGuire, Jimmy A. & Heang, Kiew Bong 2001 Phylogenetic systematics of Southeast Asian flying lizards (Iguania: Agamidae: Draco) as inferred from mitochondrial DNA sequence data. Biological Journal of the Linnean Society 72: 203-229

## বহিঃসংযোগ
* 
* https://web.archive.org/web/20051203120649/http://www.calacademy.org/research/herpetology/myanmar/checklist_lizards.html
* http://www.ecologyasia.com/html-menu/species-list.h

বিষয়শ্রেণী:বাংলাদেশের সরীসৃপ
বিষয়শ্রেণী:এশিয়ার সরীসৃপ
বিষয়শ্রেণী:দক্ষিণ-পূর্ব এশিয়ার প্রাণিকুল
বিষয়শ্রেণী:থাইল্যান্ডের সরীসৃপ
বিষয়শ্রেণী:১৮৪৫-এ বর্ণিত সরীসৃপ
বিষয়শ্রেণী:দক্ষিণ-পূর্ব এশিয়ার সরীসৃপ
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
স্ট্রাইপার

স্ট্রাইপার ক্যালিফোর্নিয়ার অরেঞ্জ কাউন্টির ক্রিস্টিয়ান গ্লাম মেটাল দল।

১৯৮৩ সালে ক্রিস্টিয়ান বিশ্বাসের উপর ভিত্তি করে দলটির নাম রাখা হয় স্ট্রাইপার। বিলবোর্ডের শীর্ষ রক অ্যালবামের তালিকায় ষষ্ঠ স্থানে অবস্থান করছে আশির দশকের অন্যতম মেটাল গানের দল স্ট্রাইপার। তাদের নো মোর হেল টু পে অ্যালবামটি এক সপ্তাহ ধরে এ তালিকায় আছে।

## নামের উৎপত্তি
বাইবেলের লাইন 'বাই হিজ স্ট্রাইপস উই আর হিলড' থেকে দলের নামকরণ করা হয়।

## স্ট্রাইপারের বর্তমান সদস্য
* মাইকেল সুইট—লিড ভোকালস, গিটার
* রবার্ট সুইট—ড্রামস
* টিম গেইনেস—বেজ
* অজ ফক্স—গিটার

## তথ্যসূত্র

### আরও পড়ুন
* 
* 
*  Pages =152–155.
* 

## বহিঃসংযোগ
* 
* Stryper at Metal Archives

বিষয়শ্রেণী:হেভি মেটাল সঙ্গীত দল
বিষয়শ্রেণী:মার্কিন সঙ্গীত দল
বিষয়শ্রেণী:হলিউড রেকর্ডসের শিল্পী
বিষয়শ্রেণী:সাঙ্গীতিক কুয়োটেট
গেন্ট

**গেন্ট** (; , ; , ) বেলজিয়ামের ফ্লেমিশ অঞ্চলে অবস্থিত একটি নগর এবং পৌরসভা। এটি পূর্ব ফ্লান্ডার্স প্রদেশের রাজধানী এবং সর্ববৃহত্ শহর। এখানে একটি বন্দর এবং একটি বিশ্ববিদ্যালয় রয়েছে।

## তথ্যসূত্র

## আরও পড়ুন
;বিংশ শতকে প্রকাশিত
* 
* 
* 

;একবিংশ শতকে প্রকাশিত
* 
* 

## বহিঃসংযোগ

* দাপ্তরিক সাইট, 
* দাপ্তরিক পর্যটন সাইট,     
* ফ্লান্ডার্স পর্যটন সাইট,          

বিষয়শ্রেণী:গেন্ট
পেড্রো দে বেটানকোর্ট

**পেড্রো দে বেটানকোর্ট** বা **সেন্ট জোসেফ বেটানকুরের পিটার** (, ) (জন্ম: ২১শে মার্চ, ১৬২৬ (তেনেরিফে) - মৃত্যু: ২৫শে এপ্রিল, ১৬৬৭ (অ্যান্টিগুয়া গুয়াতেমালা) ছিলেন একজন স্পেনীয় সন্ত এবং ধর্মপ্রচারক ছিল। তিনি "আমেরিকাসের আসসিসির সেন্ট ফ্রান্সিস" হিসাবে পরিচিত। এছাড়াও তাকে **হেরমানো পেড্রো দে সান জোস বেটানকোর্ট** বা আরও সহজভাবে **হেরমানো পেড্রো**, **সান্টো হেরমানো পেড্রো**, বা **সান পেড্রো দে ভিলাফ্লোর** বলা হত। এটি কানারি দ্বীপপুঞ্জ, গুয়াতেমালা ও মধ্য আমেরিকার প্রথম সেন্ট হয়। তিনি ক্ষতিগ্রত, দুর্বল এবং দরিদ্রের জন্য অনেক কাজ করে গিয়েছেন যা পরবর্তী শতাব্দীতে কলকাতায় মাদার টেরিজা করেছেন।

## জীবনী
পেড্রো তেনেরিফে দ্বীপের ভিলাফ্লোরতে জন্মগ্রহণ করেন। তিনি বর্তমান গ্রানাদিল্লা দে আবোনার পৌরসভার এল মেদানো শহরের নিকর্ট শুষ্ক অঞ্চলের একটি ছোট গুহার মধ্যে কিছু সময় কাটিয়েছেন। তিনি সেখানে একজন রাখাল বালক হিসেবে ২৩ বছর বয়স পর্যন্ত কাজ করেন। পরে তিনি গুয়াতেমালায় সরকারি সেবা জড়িত একজন আত্মীয় সাথে দেখা করার উদ্দেশ্যে রওনা হন। কিন্তু মাঝ পথে হাভানা, কিউবাতে আশার পরে তার টাকা শেষ হয়ে যায়। তিনি কিউবাতে কিছু সময় কাজ করার পরে পরবর্তী বছর সেই টাকা দিয়ে অ্যান্টিগুয়া গুয়াতেমালাতে আসেন। তিনি এতো দুঃস্থ অবস্থায় গুয়াতেমালাতে এসে পৌছান যে, তিনি একটি রুটি বিতরনের সারিতে যোগ দেন যা ফ্রান্সিস্কান্স প্রতিষ্ঠিত করেছিল।

তিনি অধিরভাবে একটি পুরোহিত হতে চেয়েছিল এবং শীঘ্রই গুরুগিরি জন্য পড়াশোনা আশা স্থানীয় জেসুইট কলেজ (সান বোরজিয়ার জেসুইট কলেজ) যে নাম নথিভুক্ত করেন। তিনি প্রায় অসুস্থায় পড়ে গিয়েছিলেন কিন্তু পরে তিনি স্বাস্থ্য পুনরুদ্ধার করতে পারেন। তিনি একজন আমেরিকাসে যিশুর জন্মবিষয়ক চিত্রের অকিস্থলের প্রধান প্রচারক।

তিনি অন্যদের সাহায্য করার মত মহৎ কাজ করে গিয়েছেন। তার প্রকৃত এবং স্বার্থক কাজসমূহের মধ্যে অবহেলিতদের যেমন, কুষ্ঠরোগী, বন্দী, ক্রীতদাস এবং ভারতীয়দের জন্য বিশেষ সুবিধাপ্রাপ্ত এবং মানবাধিকারের জন্য অগ্রদূত হিসেবে কাজ করে গিয়েছেন।

তিনি ৪১ বছর বয়সে অ্যান্টিগুয়া গুয়াতেমালায় মারা যান।

## গ্যালারি

Image:El Médano BW 2.JPG|সান্টো হেরমানো পেড্রোর গুহা (তেনেরিফে)।
Image:AntiguaHermanoPedroCrypt.jpg|১৯৭৯ সালে অ্যান্টিগুয়া গুয়াতেমালাতে হেরমানো পেড্রোর সমাধি।
Image:SP-teneriffa-vilaflor-kloster-altar.jpg|তেনেরিফের ভিলাফ্লোরে সান্টো হেরমানো পেড্রোর আশ্রয়স্থল


## তথ্যসূত্র

## বহিঃসংযোগ
*  Hermano Pedro de San José Betancurt (1626-1667)
*  Canonización del Beato Hermano Pedro de San José de Betancurt
* Website  of the *Obras Sociales* Society with the biography of Pedro Betancur
* Catholic Online: Peter of Saint Joseph Betancur
* Patron Saints Index: Peter of Saint Joseph Betancur
* Saint of the Day

বিষয়শ্রেণী:১৬২৬-এ জন্ম
বিষয়শ্রেণী:১৬৬৭-এ মৃত্যু
বিষয়শ্রেণী:১৭শ শতাব্দীর স্পেনীয় ব্যক্তি
বিষয়শ্রেণী:১৭শ শতাব্দীর খ্রিস্টান সন্ত
বিষয়শ্রেণী:স্পেনীয় সেন্ট
বিষয়শ্রেণী:স্পেনীয় রোমান ক্যাথলিক সেন্ট
বিষয়শ্রেণী:রোমান ক্যাথলিক ধর্মপ্রচারক
বিষয়শ্রেণী:স্পেনীয় বংশোদ্ভূত গুয়াতেমালার মানুষ
বিষয়শ্রেণী:স্পেনীয় তপস্বী
বিষয়শ্রেণী:গুয়াতেমালার তপস্বী
বিষয়শ্রেণী:তেনেরিফে থেকে মানুষ
বিষয়শ্রেণী:গুয়াতেমালার রোমান ক্যাথলিক সেন্ট
বিষয়শ্রেণী:কানারিয়ান রোমান ক্যাথলিক
বিষয়শ্রেণী:কানারিয়ান খ্রিস্টান ধর্মপ্রচারক
বিষয়শ্রেণী:গুয়াতেমালাতে খ্রিস্টান ধর্মপ্রচারক
জেমস হেক্‌ম্যান

**জেমস জোসেফ হেক্‌ম্যান** (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন।

তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।

## আরও দেখুন
* অর্থনীতিবিদদের তালিকা
* চিন্তাবিদদের তালিকা

## তথ্যসূত্র

## বহিঃসংযোগ
* Interview with James J. Heckman in The Region, Minneapolis Federal Reserve Bank, 2005
* Interview with James Heckman on the economic arguments for investing in the health of our children's learning
* James J. Heckman's Homepage at the University of Chicago
* More information on James J. Heckman's current work
* IDEAS/RePEc
* James Heckman: In early childhood education, ‘Quality really matters.’ Phone interview with the Washington Post
* 

বিষয়শ্রেণী:মার্কিন অর্থনীতিবিদ
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:জন বেটস ক্লার্ক মেডেল বিজয়ী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন নোবেল বিজয়ী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
ক্যারল হ্যানিশ্চ

**ক্যারল হ্যানিশ্চ** () একজন আমূল নারীবাদী এবং নিউইয়র্ক বিপ্লবী নারী ও রেডস্টকিংসের সদস্য ছিলেন। তিনি বিখ্যাত ছিলেন ১৯৬৯ সনে লিখিত একই নামের নিবন্ধে "‘দ্য পারসোনাল ইজ পলিটিক্যাল’" বাগধারাটির জনপ্রিয়করণের জন্য। তিনি ১৯৬৮ সালে মিস আমেরিকা প্রতিবাদ সংগঠিত করেন এবং তিনি ছিলেন সেই চারজন নারীর একজন যারা বারান্দার ওপরে মিস আমেরিকা প্রতিযোগিতা থামানোর জন্য এটির বিরুদ্ধে একটি নারী-স্বাধীনতার ব্যানার টাঙিয়ে দেন।

## References

## বহিঃসংযোগ
* "The Personal is Political by Carol Hanisch, March 1969.
* Writings by Carol Hanisch (official web site)

বিষয়শ্রেণী:মার্কিন নারীবাদী
বিষয়শ্রেণী:নারীবাদ অধ্যয়ন পণ্ডিত
বিষয়শ্রেণী:জীবিত ব্যক্তি
বিষয়শ্রেণী:মার্কিন প্রাবন্ধিক
বিষয়শ্রেণী:মার্কিন সংবাদপত্রের প্রতিবেদক ও সংবাদদাতা
বিষয়শ্রেণী:১৯৪২-এ জন্ম
ড্যানিয়েল ম্যাক্‌ফ্যাডেন

**ড্যানিয়েল লিটল ম্যাক্‌ফ্যাডেন** (জন্ম: ২৯ জুলাই ১৯৩৭) একজন মার্কিন নোবেল বিজয়ী অর্থনীতিবিদ। তিনি সাউথার্ন ক্যারোলিনা বিশ্ববিদ্যালয়ের স্বাস্থ্য অর্থনীতির *প্রেসিডেন্সিয়াল অধ্যাপক* এবং ক্যালিফোর্নিয়া বিশ্ববিদ্যালয়ের স্নাতক স্কুলের অধ্যাপক।

তিনি *বিচ্ছিন্ন পছন্দের বিশ্লেষণে তত্ত্ব প্রদান ও পদ্ধতি উন্নয়নের জন্য* জেমস হেক্‌ম্যানের সাথে ২০০০ সালে অর্থনীতিতে নোবেল পুরস্কার লাভ করেছেন।

## আরও দেখুন
* অর্থনীতিবিদদের তালিকা

## তথ্যসূত্র

## বহিঃসংযোগ
* Daniel McFadden's homepage
* 2000 Nobel Prize in Economics 
* 2000 Neemers Prize in Economics
* 
* IDEAS/RePEc

বিষয়শ্রেণী:মার্কিন অর্থনীতিবিদ
বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:জন বেটস ক্লার্ক মেডেল বিজয়ী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন নোবেল বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
সোনাতাপাল

**সোনাতাপাল** হল ভারতের পশ্চিমবঙ্গ রাজ্যের বাঁকুড়া জেলার অন্তর্গত একটি স্থান। এটি বাঁকুড়া শহরের কাছে একতেশ্বর থেকে  উত্তর-পূর্বে দ্বারকেশ্বর নদের তীরে অবস্থিত।

বাঁকুড়া জেলা ছিল জৈনধর্মের একটি গুরুত্বপূর্ণ কেন্দ্র। এই জেলায় জৈনদের একাধিক স্মারকের ধ্বংসাবশেষ দেখা যায়। সোনাতাপাল, বহুলাড়া, ধারাপাট, হাড়মাসড়া ও পরেশনাথের (অম্বিকানগরের কাছে) কাছে পাওয়া জৈন স্মারকগুলিকে এখন স্থানীয় হিন্দুরা হিন্দু দেবদেবী হিসেবে পূজা করে।

সোনাতাপালে একটি বিরাট মন্দির আছে। বিষ্ণুপুরের রাজারা এই মন্দিরটি নির্মাণ করিয়েছিলেন। মন্দিরটি বেশ শক্তপোক্ত ইটের তৈরি মন্দির। মন্দিরের কাছে নিচু জমিতে কিছু ঢিপি আছে। এই মন্দির ও ঢিপিগুলিকে শালিবাহনের নামের সঙ্গে যুক্ত করা হয়। স্থানীয় বিশ্বাস অনুযায়ী, নদীর কাছে যে ঢিপিটি রয়েছে, সেটি আসলে তার "গড়" (দুর্গ) ছিল। কথিত আছে, এই অঞ্চলের আদি নাম হামিরডাঙা।

## পাদটীকা

বিষয়শ্রেণী:বাঁকুড়া জেলার প্রত্নস্থল
বিষয়শ্রেণী:বাঁকুড়া জেলার দর্শনীয় স্থান
বিষয়শ্রেণী:মল্লভূম মন্দির
সাবরিনা পড়শী

**সাবরিনা এহসান পড়শী** (জন্ম: ৩০ জুলাই, ১৯৯৬) একজন বাংলাদেশী সংগীতশিল্পী। ২০০৮ সালে চ্যানেল আইয়ের *ক্ষুদে গানরাজ*-এ ২য় রানার আপ হন তিনি। তিনি পপ ও আধুনিক ধারায় গান করেন। পড়শীর প্রথম রেকর্ডিং ছিল ২০০৯ সালে একটি চলচ্চিত্রের জন্য।পরশীর ইতোমধ্যে অনেকগুলা জনপ্রিয় গান রয়েছে।শোবিজ অঙ্গনে পরশীর গান আলাদাভাবে সমাদৃত।

## জন্ম ও শিক্ষাজীবন
পড়শী ১৯৯৬ সালের ৩০ জুলাই ঢাকায় জন্মগ্রহণ করেন। তার গ্রামের বাড়ি  ব্রাহ্মণবাড়িয়া মৌলভী পাড়ায়। তার বাবা প্রকৌশলী এহসান-উর-রশিদ এবং মা জুলিয়া হাসান গৃহিণী। তার একমাত্র ভাইয়ের নাম সিয়াত এহসান স্বাক্ষর। তিনি অক্সফোর্ড ফাউন্ডেশন স্কুল, ভিকারুননিসা নূন স্কুল এবং ক্যাম্ব্রিয়ান স্কুল অ্যান্ড কলেজ থেকে মাধ্যমিক পড়াশোনা করেন।

## সংগীতজীবন
ছোট বেলা থেকে নাচের প্রতি আগ্রহী হয়ে নাচ শেখেন পড়শী। পরবর্তীতে ক্লাসিক্যাল সংগীত শেখা শুরু করেন। ২০০৭ সালে সরকারি ভাবে আয়োজিত *কমল কুড়ি* নামক সংগীত প্রতিযোগিতায় দেশের গান বিভাগে বিজয়ী হন তিনি। ২০০৮ সালে চ্যানেল আইয়ের "ক্ষুদে গানরাজ" নামক গানের প্রতিযোগিতায় ২য় রানার আপ হন তিনি।

### ২০০৮-২০১০
২০০৮ সালে "ক্ষুদে গানরাজ"-এ ২য় রানার আপ হওয়ার মাধ্যমে মূলত সঙ্গীত কর্মজীবন শুরু করেন। ২০০৯ সালে তিনি তার একক অ্যালবাম "পড়শী" এর কাজ শুরু করেন। তিনি ৫ সঙ্গীত পরিচালক সঙ্গে অ্যালবাম তৈরির কাজ করেন। অ্যালবামটি ২০১০-এর ঈদ উল ফিতরে মুক্তি পায়।
### ২০১১-২০১২
প্রথম অ্যালবাম পর তিনি ২০১১ থেকে প্লেব্যাক গায়িকা হিসেবে কাজ করতে শুরু করেন। ১৪ ফেব্রুয়ারি ২০১২ তারিখে তার দ্বিতীয় একক অ্যালবাম "পড়শী ২" মুক্তি পায়। ২০১২ সালে পড়শী "বর্ণমালা" নামে একটি ব্যান্ড দল গঠন করেন।
### ২০১৩-বর্তমান
২০১৩ সালের ঈদুল ফিতরে তার তৃতীয় একক অ্যালবাম "পড়শী ৩" মুক্তি পায়। এই অ্যালবামের "জনম জনম", 'হৃদয় আমার', 'লাভ স্টেশন" শীরোনামের গানগুলি বেশ জনপ্রিয়তা পায়।

## একক অ্যালবাম

## চলচ্চিত্র তালিকা
### চলচ্চিত্র

### টেলিভিশন

### সঙ্গীত

## পড়শী ও বর্ণমালা
২০১২ সালে তিনি 'বর্ণমালা' নামে একটি ব্যান্ড দল গড়ে তোলেন। বর্তমানে এ ব্যান্ড দলের সদস্যরা হলেন: পড়শী (ভোকাল), কাইয়ুম (ভোকাল ও কী-বোর্ড), মিঠু (প্যাড এন্ড ড্রামস), টিপু (লীড গীটার), অনির্বান, রিন্টু (বেস গীটার) ও ব্যান্ড ম্যানেজার হিসেবে আছেন তার ভাই স্বাক্ষর এহসান।

## পুরস্কার ও সম্মাননা

## তথ্যসূত্র

## বহিঃসংযোগ

*  
* পড়শী'র অফিসিয়াল ওয়েবসাইট

বিষয়শ্রেণী:১৯৯৬-এ জন্ম
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নারী মডেল
বিষয়শ্রেণী:জীবিত ব্যক্তি
বিষয়শ্রেণী:ঢাকার সঙ্গীতজ্ঞ
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:২১শ শতাব্দীর বাংলাদেশী গায়িকা
বিষ্ণুপুর রেলওয়ে স্টেশন

**বিষ্ণুপুর রেলওয়ে স্টেশন** হল ভারতীয় রেলের খড়গপুর-বাঁকুড়া-আর্দ্রা লাইন ও শেওড়াফুলি-বিষ্ণুপুর ব্রাঞ্চ লাইনের একটি জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় অবস্থিত। এই স্টেশন মন্দির-নগরী বিষ্ণুপুর ও তার আশেপাশের এলাকাগুলিকে রেল পরিষেবা দেয়।

## ইতিহাস
১৯০১ সালে খড়্গপুর-মেদিনীপুর ব্রাঞ্চ লাইন চালু হয়। বাঁকুড়া জেলার উপর বেঙ্গল নাগপুর রেলের মেদিনীপুর-ঝরিয়া সম্প্রসারিত অংশটি চালু হয় ১৯০৩-০৪ সালে।

শেওড়াফুলি-বিষ্ণুপুর ব্রাঞ্চ লাইনের বিষ্ণুপুর-গোকুলনগর-জয়পুর সেক্টরটির সম্পূর্ণ হওয়ার কথা ২০০৯-১০ সালের রেল বাজেটে উল্লেখ করা হয়েছে। এই লাইনের কিছু অংশের কাজ এখন নির্মাণাধীন।

## বৈদ্যুতিকীকরণ
আর্দ্রা-ভেদুয়াসোল সেক্টরটির বৈদ্যুতিকীকরণ হয় ১৯৯৭-৯৮ সালে। ১৯৯৮-৯৯ সালে ভেদুয়াসোল-শালবনি সেক্টরের বৈদ্যুতিকীকরণ সম্পূর্ণ হয়।
## পাদটীকা

## বহিঃসংযোগ
* Trains at Bishnupur
* 

বিষয়শ্রেণী:বাঁকুড়া জেলার রেলওয়ে স্টেশন
বিষয়শ্রেণী:আদ্রা রেলওয়ে বিভাগ
মল্লভূম

**মল্লভূম** হল অধুনা ভারতের পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর (আদি নাম বন বিষ্ণুপুর) শহরের মল্ল রাজবংশ কর্তৃক শাসিত প্রাচীন একটি রাজ্য।

## বিস্তার

বিষ্ণুপুর ও তার পার্শ্ববর্তী অঞ্চলকে মল্লভূম বলা হত। অধুনা বাঁকুড়া থানার মূল অঞ্চলটি (ছাতনা, ওন্দা, বিষ্ণুপুর, কোতুলপুর ও ইন্দাস বাদে) মল্লভূম রাজ্যের অন্তর্গত ছিল। অতীতে বিষ্ণুপুর রাজ্যের বিস্তার অনেক বেশি ছিল। উত্তরে সাঁওতাল পরগনার দামিন-ই-কোহ থেকে দক্ষিণে মেদিনীপুর জেলা পর্যন্ত এই রাজ্য প্রসারিত ছিল। বর্ধমান জেলার পূর্ব অংশ ও ছোটোনাগপুর মালভূমির কিছু অংশ এই রাজ্যের অন্তর্গত ছিল।

বিষ্ণুপুরের রাজাদের বলা হত মল্ল রাজা। সংস্কৃত ভাষায় "মল্ল" শব্দের অর্থ কুস্তিগির। তবে এই অঞ্চলের মাল উপজাতির নামের সঙ্গে এই নামের যোগ থাকা সম্ভব।

খ্রিস্টীয় সপ্তম শতাব্দী থেকে ব্রিটিশ শাসন শুরুর আগে পর্যন্ত প্রায় ১০০০ বছর বাঁকুড়া জেলার ইতিহাস মল্লভূম রাজ্যের উত্থানপতনের সঙ্গে অঙ্গাঙ্গীভাবে জড়িত। বিপত্তারিণী দেবীর কিংবদন্তিটি এই মল্লরাজাদের সঙ্গে যুক্ত।
## মল্ল শাসকগণ
মল্লরা তাদের নিজস্ব ক্যালেন্ডার শুরু করেছে যা মল্ল যুগ (মল্লবদা)। কথিত আছে যে, ভাদ্র মাসের (আগস্ট-সেপ্টেম্বর) ১০২ খ্রিস্টাব্দের বাংলা ক্যালেন্ডারে ইন্দ্র দ্বাদশীর দিন থেকে মল্ল যুগ শুরু হয়েছিল।

## মন্দির

ইস্টার্ন সার্কেলের আর্কিওলজিক্যাল সার্ভে অফ ইন্ডিয়ার সুপারিনটেনডেন্ট ডক্টর ব্লোচের মতে, বারোটি তারিখের মন্দিরগুলি কালানুক্রমিক ক্রমে নিম্নরূপ:

## জনপ্রিয় সংস্কৃতিতে

### ফিল্ম
* ইস্টার্ন জোনাল কালচারাল সেন্টার, কলকাতা, আপনাদের জন্য নিয়ে এসেছে 𝗢𝗻𝗹𝗶𝗻𝗲 𝗔𝗿𝗰𝗵𝗶𝘃𝗲 থেকে চতুর্থ ডকুমেন্টারি 𝗗𝗼𝗰𝘂𝗺𝗲𝗻𝘁𝗮𝗿𝘆 𝗙𝗶𝗹𝗺 𝗙𝗲𝘀𝘁𝗶𝘃𝗮𝗹 . ভিডিওটি বিষ্ণুপুর রাজ্যের ধ্রুপদ ঘরানার একটি উপস্থাপনা।

## Gallery

File:Rasmancha, Bishnupur, Bankura.jpg|
File:Inscription on Shyamrai Temple Bishnupur (cropped).JPG|
Image:Jor Mandir 4 Arnab Dutta 2011.JPG|
Image:Radhamadhab Temple (general view) Arnab Dutta 2011.JPG|
Image:Kalachand Temple Arnab Dutta 2011.JPG|
Image:Jor Bangla Temple Arnab Dutta 2011.JPG|
Image:Jor Mandir 8 Arnab Dutta 2011.JPG|
Image:Madan Mohan Temple Arnab Dutta 2011.JPG|
File:Bishnupur Radha Shyam Temple Bishnupur West Bengal 05.jpg|
Image:Radha-Gobinda Temple Arnab Dutta 2011.JPG|
Image:Shyam Ray Temple Arnab Dutta 2011.JPG|
File:Bishnpur fort gate.jpg|Bishnpur fort gate
File:'Panchchura' temple, Bishnupur.jpg|Panchchura temple
File:Stone chariot of Bishnupur.jpg|Stone chariot of Bishnupur
File:Nandalal Temple Bishnupur.JPG|Nandalal Temple
File:The gate Of 'Rashmancha', Bishnupur.jpg|Rashmancha (gate)
File:Jor Bangla Temple (arches) Arnab Dutta 2011.JPG|Jor Bangla Temple (arches)
File:Terracotta work on Jor Bangla temple, Bishnupur 3.JPG|Jor Bangla temple (Terracotta work)
File:Jor Bangla Temple (Ramayana motifs) Arnab Dutta 2011.JPG|Jor Bangla Temple (Ramayana motifs)
File:Terracotta work on Shyamrai Temple Bishnupur 8.JPG|Shyamrai Temple (RasChakra)(Terracotta work)


## পাদটীকা

* 

বিষয়শ্রেণী:বাঁকুড়া জেলা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:মল্লভূম
বিষয়শ্রেণী:বাংলার রাজবংশ
বিষয়শ্রেণী:মধ্যযুগীয় সাম্রাজ্য ও ভারতের রাজ্য
জঙ্গলমহল

**জঙ্গল মহল** হল ভারতের পশ্চিমবঙ্গ রাজ্যের বীরভূম, বাঁকুড়া, পশ্চিম মেদিনীপুর ঝাড়গ্রাম ও ছোটনাগপুর মালভূমির বন ও পর্বতময় অংশটির নাম। অষ্টাদশ শতাব্দীতে এই অঞ্চল ব্রিটিশ শাসনাধীনে আসার পর এই নাম চালু হয়। সেযুগে জঙ্গল তরাই নামে পরিচিত অঞ্চলে এই জেলা অবস্থিত ছিল।

## ইতিহাস
১৮০৫ সালে অষ্টাদশ রেগুলেশন পাস হওয়ার পর বর্ধমান, বীরভূম, বাঁকুড়া ও মেদিনীপুর জেলার মেজিস্ট্রেটের এখতিয়ারভুক্ত এলাকা বিচ্ছিন্ন করে জঙ্গলমহল জেলা গঠিত হয়। এই জেলা একটি পৃথক ম্যাজিস্ট্রেটের এখতিয়ারে আসে। ২৩টি পরগনা ও মহল নিয়ে এই জেলা গঠিত হয়েছিল। ১৮৩৩ সালের ত্রয়োদশ রেগুলেশন পাস হওয়ার পর জঙ্গলমহল জেলা ভেঙে যায়। সেনপাহাড়ি, শেরগড় ও বিষ্ণুপুর এস্টেট বর্ধমান জেলার অধিভুক্ত হয়। অবশিষ্ট অঞ্চল নিয়ে মানভূম জেলা গঠিত হয়।

পরবর্তীকালে অবশ্য বর্ধমান জেলা ভেঙে বীরভূম, বর্ধমান, বাঁকুড়া ও মেদিনীপুর জেলা গঠিত হয়। ১৯১১ সালে বাংলা ও বিহার ভেঙে দুটি পৃথক প্রদেশ গঠন করা হলে বীরভূম, বর্ধমান, বাঁকুড়া ও মেদিনীপুর জেলা বাংলার অন্তর্ভুক্ত হয় এবং মানভূম জেলা বিহারের অন্তর্ভুক্ত হয়। ভারত স্বাধীন হওয়ার পর মানভূম জেলার পুরুলিয়া মহকুমাটি নবগঠিত পশ্চিমবঙ্গ রাজ্যের অন্তর্ভুক্ত হয় এবং পুরুলিয়া জেলা গঠিত হয়। বর্তমানে মানভূম জেলাটি দ্বিধাবিভক্ত হয়ে পূর্ব মানভূম ও পশ্চিম মানভূম জেলা গঠিত হয়। এই দুই জেলা এখন ঝাড়খণ্ড রাজ্যের অন্তর্গত। মেদিনীপুর জেলা বিভাজিত হয়ে পূর্ব মেদিনীপুর ও পশ্চিম মেদিনীপুর জেলা গঠিত হয়েছে। পশ্চিমবঙ্গের বাঁকুড়া, পুরুলিয়া ও পশ্চিম মেদিনীপুর, ঝাড়গ্রাম জেলার অন্তর্গত অঞ্চলটিকে কথ্যভাষায় এখনও “জঙ্গলমহল” বলে উল্লেখ করা হয়।

লালগড় আন্দোলনের সময় থেকে এই অঞ্চলটি জঙ্গলমহল এলাকা হিসেবে সংবাদমাধ্যমে প্রকাশ পেতে শুরু করে এরপর ২০১১ সালে পশ্চিমবঙ্গ সরকার এই চার জেলার মোট ২৩ টি ব্লককে একটি নোটিফিকেশনের মাধ্যমে জঙ্গলমহল এলাকা হিসেবে অভিহিত করে । এই ২৩ টি ব্লক হল -পুরুলিয়া জেলার:- বান্দোয়ান, ঝালদা ১, ঝালদা ২, বরাবাজার, বলরামপুর, মানবাজার ২, বাগমুন্ডি ও আড়সা, বাঁকুড়া জেলার:- রানিবাঁধ, সিমলাপাল, রায়পুর ও সারেঙ্গা ,ঝাড়গ্রাম জেলার:- বিনপুর ১, বিনপুর ২, জামবনি, ঝাড়গ্রাম, সাঁকরাইল, নয়াগ্রাম, গোপীবল্লভপুর ১, গোপীবল্লভপুর ২ এবং পশ্চিম মেদিনীপুর জেলার গরবেতা ২, শালবনী ও মেদিনীপুর সদর।

## পৃথক রাজ্যের প্রস্তাব

২০২১ সালে ভারতীয় জনতা পার্টি (বিজেপি) সাংসদ সৌমিত্র খাঁ পশ্চিমবঙ্গ থেকে পৃথক জঙ্গলমহল রাজ্যের প্রস্তাব করেছিলেন। তিনি দাবি করেছিলেন যে জঙ্গলমহল এলাকাটি অনুন্নত এবং স্থানীয়দের কর্মসংস্থান ও উন্নয়নের দাবি তবেই পূরণ হবে যদি জঙ্গলমহল একটি পৃথক রাজ্যে পরিণত হয়। প্রস্তাবিত জঙ্গলমহল রাজ্যটি পুরুলিয়া, ঝাড়গ্রাম, বাঁকুড়া, পূর্ব মেদিনীপুর, পশ্চিম মেদিনীপুর, পশ্চিম বর্ধমান কিছু অংশ সহ অন্যান্য এলাকা নিয়ে গঠিত। তখন বাঁকুড়া, পুরুলিয়া, পশ্চিম মেদিনীপুর ও ঝাড়গ্রামের ৪০ জন বিধায়কের মধ্যে ১৫ জন বিজেপির সদস্য।

তবে পশ্চিমবঙ্গ রাজ্য বিজেপি এই পৃথক রাজ্যের প্রস্তাব থেকে দূরে ছিল। এক তৃণমূল কংগ্রেস নেতা পৃথক রাজ্যের দাবির জন্য সৌমিত্র খাঁর বিরুদ্ধে অভিযোগপত্র দায়ের করেছিলেন।

## কুড়মি আন্দোলন

## আরও দেখুন
* সাঁওতাল পরগনা বিভাগ
* জঙ্গল তরাই

## তথ্যসূত্র

## বহিঃসংযোগ
* The Jungle and the Aroma of Meats: An Ecological Theme in Hindu Medicine

বিষয়শ্রেণী:বাংলার ইতিহাস
বিষয়শ্রেণী:ব্রিটিশ ভারতের জেলা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বেঙ্গল প্রেসিডেন্সি
বিষয়শ্রেণী:১৮০৫-এ ব্রিটিশ ভারতে প্রতিষ্ঠিত
মোহাম্মদ আবুল বাশার

:*একই নামের অন্যান্য ব্যক্তিবর্গের জন্য দেখুন [[আবুল বাশার (দ্ব্যর্থতা নিরসন)|আবুল বাশার]]।*

**মোহাম্মদ আবুল বাশার মুন্সী** (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাকে বীর প্রতীক উপাধিতে ভূষিত করা হয়।

## জন্ম, বংশপরিচয় ও শিক্ষাজীবন
মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।

## কর্মজীবন
ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।

## মুক্তিযুদ্ধে ভূমিকা

## যেভাবে শহীদ হলেন

## বীরশ্রেষ্ট সম্মান
১৯৭৩ সালের ১৫ ডিসেম্বর সরকারি গেজেট নোটিফিকেশন অনুযায়ী বাংলাদেশের স্বাধীনতা যুদ্ধের সাতজন বীর সন্তানকে মরণোত্তর *[[বীর প্রতীক]]* উপাধীতে ভূষিত করা হয়।

## পুরস্কার ও সম্মাননা

## তথ্যসূত্র

## পাদটীকা

* 

## বহিঃসংযোগ
* মুন্সীবাড়ি

বিষয়শ্রেণী:বীর প্রতীক
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:১৯৩৫-এ জন্ম
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আল ফাতেহ মসজিদ

**আল-ফাতেহ্‌ মসজিদ**, (, উচ্চারণঃ *মাসজিদ আল ফতিহ্‌*), যা **আল-ফাতেহ্‌ গ্র্যান্ড মসজিদ** এবং **আল-ফতেহ্‌ ইসলামিক সেন্টার** নামেও পরিচিত; বাহরাইনের মানামায় অবস্থিত পৃথিবীর অন্যতম বৃহত্তম মসজিদ। এর আয়তন ৬ হাজার ৫শ বর্গমিটার এবং একই সাথে ৭ হাজার মানুষের ধারণের ক্ষমতা রাখে এই মসজিদ। এই মসজিদটি ১৯৮৬ সালে শেখ ঈসা ইবনে সালমান আল খলিফার আমলে নির্মিত হয় এবং নাম দেয়া হয় ২০০৬ সালে।

## গ্যালারী

File:Bahrain - The Grand Mosque (4135455601).jpg|মসজিদের অভ্যন্তর
File:Bahrain - The Grand Mosque (4499775733).jpg|ভেতরের আরেকটি অংশ


## তথ্যসূত্র

## বহিঃসংযোগ

* আল ফাতাহ্ ইসলামিক সেন্টারের সরকারি ওয়েবসাইট

বিষয়শ্রেণী:১৯৮৮-এ প্রতিষ্ঠিত
বিষয়শ্রেণী:বাহরাইনের মসজিদ
বিষয়শ্রেণী:সুন্নি মসজিদ
বিষয়শ্রেণী:গম্বুজসহ মসজিদ
বিষয়শ্রেণী:মানামার দর্শনীয় স্থান
বিষয়শ্রেণী:প্রধান মসজিদ
বিষয়শ্রেণী:২০শ শতাব্দীর এশিয়ার মসজিদ
উইজার্ড জ্যাকাম

থাম্ব|উইজার্ড জ‍্যামকাম সি ১৪৯০-১৫২৩ ছিলেন একজন ফ্রিজীয় সামরিক কমান্ডার
**উইজার্ড জ্যাকাম** (সি. ১৪৯০-১৫২৩) ছিলেন একজন ফ্রিজীয় সামরিক কমান্ডার, সেনাপতি ও আর্মার ব্ল্যাক হুপের সদস্য। তিনি ছিলেন পিয়ের গ্যারলফস দনিয়ার লেফটেনান্ট ও সেক্সন এবং ডাচ হানাদারের বিরুদ্ধে লড়াই করেছেন। ১৫২০ সালে দনিয়া মৃত্যুবরণ করার পর জ্যাকাম, দনিয়ার স্থলাভিষিক্ত হন।

## প্ররম্ভিক জীবন
১৪৯০ সালে জ্যকাম একটি বড় ও সরল কৃষক পরিবারে জন্মগ্রহণ করেন। তিনি ছিলেন ক্রুসেডের যুদ্ধে অংশগ্রহণকারী নাইটদের বংশধর। তার পিতার দিকের একজন পূর্বপুরুষ এন্টিওচের অবরোধে মৃত্যুবরণ করেছিলেন।

## দ্রোহ
পিয়েরে গ্যারলফস দনিয়া ও জ্যাকাম একত্রে তাদের মাতৃভূমি ফ্রিজিয়াকে ডাচ দখলদারীদের কাছ থেকে মুক্ত করার জন্য লড়াই করেছেন। প্রথমে মেদেমব্লিক এলাকাটি সেক্সনদের দ্বারা দখল হয়, এরপর ডাচরা এলাকাটি জয় করে। দনিয়া ও জ্যাকামের উদ্দেশ্য ছিলো এলাকাটি স্বাধীন করা। দনিয়ার নেতৃত্বে, তারা সাধারণত গেরিলা আক্রমণ চালাতো ও কয়েকটি সফল অভিযানও পরিচালনা করেন। এরমধ্যে উল্লেখযোগ্য মেদেমব্লিক শহর ও দুটি হল্যান্ডিক ক্যাসল অবরোধ। তাদের সবচেয়ে বড় সাফল্য আসে সমুদ্রে, যাইহোক দনিয়া ও জ্যাকাম দুজন মিলে মোট ২৮টি ডাচ জাহাজ ডুবিয়ে দেন; যার ফলে দনিয়া *ক্রস অফ দ্য ডাচম্যান* উপাধিতে পরিচিতি লাভ করেন।

১৫১৯ সালের দিকে দনিয়ার স্বাস্থ্য খারাপ হতে শুরু করে ও তিনি বিদ্রোহী কমান্ডার থেকে অবসর নেন। ১৫২০ সালে তিনি মারা যাওয়ার পর জ্যাকাম বিদ্রোহীদের কমান্ডার হিসেবে অভিষিক্ত হন। তিনি নেতৃত্ত্ব গ্রহণ করে বাহিনীর সৈন্য সংখ্যা ৪০০০ এ উন্নীত করেন। জ্যাকাম যদিও কিছু বিজয় অর্জন করেন কিন্তু তিনি ছিলেন আগের কামান্ডারের চেয়ে অনেক ধীর ও ধীরে ধীরে তার সৈন্য সংখ্যা কমতে শুরু করে। জ্যাকাম ও তার সৈন্যরা জলদস্যুতায় যোগদান করেন; তারা ফ্রিজিয়ার অনেক গ্রামে লুটতরাজ করেন, ফলে তিনি তার নিজের জনগণের কাছেই বিশ্বাস ও সমর্থন হারান। ফলে তিনি বিভিন্ন স্থানে পরাজিত হতে থাকেন।

## মৃত্যু
কয়েকটি ধারাবাহিক পরাজয়ের পর তিনি ও তার অবশিষ্ঠ সেনাসদস্যদের ১৫২৩ সালে গ্রেফতার করে ফ্রিজিয়ার লিউয়ার্ডেনে আনা হয়। সেখানে প্রকাশ্যে তাদের শিরোচ্ছেদ করা হয়। জ্যাকাম ও বিদ্রোহীদের মৃত্যুর সাথে সাথে ফ্রিজিয়ার বিদ্রোহেরও অবসান হয়। এটি ছিলো ফ্রিজিয়ার ইতিহাসে সর্বশেস বিদ্রোহ।

## পদটীকা ও তথ্যসূত্র

বিষয়শ্রেণী:১৪৯০-এর দশকে জন্ম
বিষয়শ্রেণী:১৫২৩-এ মৃত্যু
বিষয়শ্রেণী:ওলন্দাজ জলদস্যু
বিষয়শ্রেণী:নেদারল্যান্ডসের ইতিহাস
বিষয়শ্রেণী:শিরশ্ছেদে মৃত্যু
কলিঙ্গ

ডান|থাম্ব|200px|২৬১ খ্রিস্টপূর্বাব্দের মানচিত্রে কলিঙ্গ
**কলিঙ্গ** (, দেবনাগরী: कलिङ्ग,) ছিলো ভারতীয় উপমহাদেশের একটি প্রাচীন রাজ্য যা ভারতের মধ্য-পূর্বাঞ্চলের ওড়িশা, পশ্চিমবঙ্গ রাজ্যের বাঁকুড়া , পুরুলিয়া , মেদিনীপুর জেলার, অন্ধ্রপ্রদেশের উত্তরাংশ এবং মধ্য প্রদেশের কিয়দাংশ নিয়ে গঠিত ছিলো বলে ধারণা করা হয়। এই রাজ্যটি অর্থনৈতিকভাবে ছিলো সমৃদ্ধ এবং এর ভূমি ছিলো উর্বর মৃত্তিকায় আচ্ছাদিত, যা দামোদর/গঙ্গা নদী থেকে গোদাবরী নদী পর্যন্ত এবং পশ্চিমে বঙ্গোপসাগর থেকে অমরকণ্টক পর্বতমালা পর্যন্ত বিস্তৃত ছিলো। খ্রিস্টপূর্ব ২৬৫ সালে এই অঞ্চলটি মগধ সাম্রাজ্যের অধিপতি মৌর্য সম্রাট অশোক কর্তৃক আক্রান্ত হলে কলিঙ্গের যুদ্ধের সূচনা ঘটে এবং তাতে ব্যাপক ক্ষয়ক্ষতি ও রক্তপাত ঘটে; যার ফলশ্রুতিতে সম্রাট অশোক বৌদ্ধ ধর্ম গ্রহণ করে বুদ্ধের অহিংসার বানী প্রচারে আত্মনিয়োগ করেন।

## আরও দেখুন
* কলিঙ্গ, জাভা, ইন্দোনেশিয়া
## তথ্যসূত্র

বিষয়শ্রেণী:ভারতের ইতিহাস
বিষয়শ্রেণী:বাংলার ইতিহাস
বিষয়শ্রেণী:ওড়িশা
বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:ওড়িশার ইতিহাস
বিষয়শ্রেণী:অন্ধ্রপ্রদেশের ইতিহাস
বিষয়শ্রেণী:প্রাক্তন রাজতন্ত্র
নিউ এম্পায়ার সিনেমা

**নিউ এম্পায়ার সিনেমা** হল কলকাতার নিউ মার্কেট এলাকায় শ্রীরাম আর্কেটের উল্টোদিকে হুমায়ুন প্লেসে অবস্থিত একটি সিঙ্গল স্ক্রিন সিনেমা হল। এই হলটি লাইটহাউস সিনেমার কাছে অবস্থিত।

## ইতিহাস
নেপালের প্রাক্তন স্বরাষ্ট্রমন্ত্রী শামসের জং বাহাদুর রানা কলকাতায় ৪৫টি সম্পত্তি কিনেছিলেন। তার মধ্যে একটি ছিল নিউ এম্পায়ার থিয়েটার। 
নিউ এম্পায়ার সিনেমা অডিটোরিয়ামটি স্থাপিত হয়েছিল ১৯৩২ সালে। এই থিয়েটারের প্রধান নকশাকার ছিলেন এ. ডে বইস শ্রোসব্রি। সেই সময়ে এখানে ব্যালে ও নাটক মঞ্চস্থ হল ইয়েহুদি মেনুহিন, জুবিন মেহতা, উদয় শংকর, অমলা শংকর, বহুরূপী প্রমুখেরা এখানে অনুষ্ঠান করেছিলেন। ১৯৩২ সালে রবীন্দ্রনাথ ঠাকুরের পরিচালনায় *নটীর পূজা* এখানেই চলচ্চিত্রায়িত হয়েছিল।

১৯৬০-এর দশকের গোড়ার দিকে এখানে নাটকের পাশাপাশি সিনেমা দেখানো শুরু হয়। এই দশকের শেষ দিকেই এই হলটি পুরোদস্তুর সিনেমা হলে রূপান্তরিত হয়।

## বর্তমান অবস্থা
২০০২ সালে এই হলের নিকটবর্তী লাইটহাউস হলটি বন্ধ করে দেওয়া হয়। তবে ২০১২ সালের জুলাই মাসের তথ্য অনুসারে, নিউ থিয়েটার চালু আছে। বর্তমানে এই হলটি ১০০০ দর্শকাসন-বিশিষ্ট। হল কর্তৃপক্ষ ডোমিনোজ, কেএফসি, ব্যারিস্তা প্রভৃতি খাবারের দোকান চালানোর মাধ্যমে তাদের আর্থিক সামর্থ্য ধরে রেখেছে।

## পাদটীকা

বিষয়শ্রেণী:কলকাতার প্রেক্ষাগৃহ
আর্থার জুমারমান

থাম্ব|আর্থার জুমারমান
**আর্থার জুমারমান** (; জন্ম: ৫ অক্টোবর, ১৮৬৪ - মৃত্যু: ৬ জুন, ১৯৪০) জার্মানির বিশিষ্ট রাজনীতিবিদ। তদানীন্তন ২২ নভেম্বর, ১৯১৬ থেকে ৬ আগস্ট, ১৯১৭ মেয়াদকালে জার্মান সাম্রাজ্যের পররাষ্ট্রমন্ত্রী ছিলেন। এছাড়াও, জুমারমান টেলিগ্রাম বিষয়ের সাথে তার নাম সংযুক্ত হয়ে আছে। তারই প্ররোচনায় মার্কিন যুক্তরাষ্ট্র ১৯১৪ থেকে ১৯১৮ সময়কালের মধ্যে সংঘটিত প্রথম বিশ্বযুদ্ধে সরাসরি জড়িয়ে পড়তে বাধ্য হয়েছিল। আয়ারল্যান্ড ও ভারতের বিদ্রোহীদের পাশাপাশি জার শাসনামলে সমাজতন্ত্রপন্থী বলশেভিকদের সহযোগিতায় তিনি জড়িত ছিলেন। তিনি ‘জুমারমান নোট’ শিরোনামে জনপ্রিয় গ্রন্থের লেখক ছিলেন। তাকে বিংশ শতকের সবচেয়ে ধ্বংসাত্মক মনোভাবসম্পন্ন ব্যক্তি হিসেবে বিবেচনা করা হয়।

## প্রথম বিশ্বযুদ্ধ
পূর্ব প্রুশিয়ার (বর্তমান পোল্যান্ডের ওলেকো) মারগ্রাবোয়া এলাকায় জন্মগ্রহণকারী জুমারমান কনসুলারের কর্মজীবন শেষে ১৯০১ সালে কূটনৈতিক শাখায় স্থানান্তরিত হন। গতিলিয়েব ফন জাগো’র অবসর নেয়ার কারণে জুমারমান বিদেশী রাষ্ট্রের সাথে ব্যাপকভাবে সম্পর্ক গড়ে তোলেন। ভারপ্রাপ্ত সচিব হিসেবে তিনি সম্রাট দ্বিতীয় উইলহেম এবং চ্যান্সেলর থিওবল্ড ফন বেথমান হলওয়েগের সিদ্ধান্তের সাথে একাত্মতা পোষণ করে অস্ট্রিয়া-হাঙ্গেরিকে সমর্থন জানান। সারায়েভোয় আর্চডিউক ফ্রান্সিস ফার্দিনান্দের হত্যাকাণ্ডের পর অস্ট্রিয়া-হাঙ্গেরি সার্বিয়ার উপর ব্যাপক চাপ প্রয়োগ করে। এরফলে রাশিয়া বেশ ক্রুদ্ধ হয়। জুমারমান খসড়া বার্তা টেলিগ্রামের মাধ্যমে জার্মানির সিদ্ধান্ত ভিয়েনায় জানায়। এরফলে সঙ্কট ঘণীভূত হতে থাকে যা পরবর্তীতে যুদ্ধ আকারে ছড়িয়ে পড়ে। প্রথম বিশ্বযুদ্ধের প্রথমদিকে তিনি জার্মানির পররাষ্ট্রমন্ত্রী ছিলেন। এ সময়ে তিনি মেক্সিকোকে স্পর্শকাতর প্রস্তাবনা প্রদান করেছিলেন যা ছিল মার্কিন যুক্তরাষ্ট্রের বিপক্ষে অবস্থান সংক্রান্ত।

## তথ্যসূত্র

## বহিঃসংযোগ

* The Zimmermann speech
* Japanese Prime Minister Count Terauchi on the Zimmermann Telegram
* 

বিষয়শ্রেণী:জার্মান কূটনীতিবিদ
বিষয়শ্রেণী:১৮৬৪-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:প্রথম বিশ্বযুদ্ধে জার্মানির ব্যক্তিত্ব
বিষয়শ্রেণী:জার্মানিতে নিউমোনিয়ায় মৃত্যু
বিষয়শ্রেণী:হিন্দু-জার্মান ষড়যন্ত্র
গাজিয়াবাদ জেলা

**গাজিয়াবাদ জেলা**; ( হল ভারতের উত্তরপ্রদেশ রাজ্যের মেরঠ বিভাগের একটি জেলা। এই জেলাটি দিল্লি জাতীয় রাজধানী অঞ্চলের শহরতলি এলাকায় অবস্থিত। জেলার সদর শহর হল গাজিয়াবাদ। ২০১১ সালের জনগণনা অনুসারে, জনসংখ্যার হিসেবে এই জেলা উত্তরপ্রদেশের ৭১টি জেলার মধ্যে তৃতীয় স্থানের অধিকারী (এলাহাবাদ ও মোরাদাবাদের পরেই)।

## ইতিহাস
১৭৪০ সালে মুঘল সেনাবাহিনীর সেনাপতি দ্বিতীয় গাজিউদ্দিন সিদ্দিকি ফিরোজ জং (১৭০৯-১৭৫২) এই শহর প্রতিষ্ঠা করেন। তিনি নিজের নামানুসারে এই শহরের নাম রেখেছিলেন “গাজিউদ্দিননগর”। পরে রেললাইন পাতার সময়, এই শহরের নাম ছোটো করে রাখা হয় “গাজিয়াবাদ”। শহরটি দিল্লির সীমান্তবর্তী। এই শহরটিকে “উত্তরপ্রদেশের প্রবেশদ্বার” বলা হয়। ১৯৭৬ সালে মেরঠ জেলা ভেঙে গাজিয়াবাদ জেলা গঠিত হয়েছিল।

## জনপরিসংখ্যান
২০১১ সালের জনগণনা অনুসারে, গাজিয়াবাদ জেলার জনসংখ্যা ৪,৬৬১,৪৫২। এই আয়তন আয়ারল্যান্ড রাষ্ট্রের আয়তনের প্রায় সমান। এই জনসংখ্যা মার্কিন যুক্তরাষ্ট্রের সাউথ ক্যারোলিনা রাজ্যের জনসংখ্যার প্রায় সমান। জনসংখ্যার হিসেবে, এই জেলা ভারতের ৬৪০টি জেলার মধ্যে ২৮তম স্থানের অধিকারী। জেলার জনঘনত্ব  । ২০০১-২০১১ দশকে জেলায় জনসংখ্যা বৃদ্ধির হার ৪১.৬৬%। এই জেলায় লিঙ্গানুপাতের অনুপাত প্রতি ১০০০ পুরুষে ৮৭৮ জন নারী। জেলার সাক্ষরতার হার ৮৫%।

## পাদটীকা

## বহিঃসংযোগ

* Ghaziabad district website
* Ghaziabad community website

বিষয়শ্রেণী:উত্তরপ্রদেশের জেলা
বিষয়শ্রেণী:মেরঠ বিভাগ
*
বিষয়শ্রেণী:ভারতের সংখ্যালঘু ঘনীভূত জেলা
আলিগড় জেলা

থাম্ব|জওয়ানে একটি পুরাতন ভবন
**আলিগড় জেলা** (), (উর্দু: **علی گڑھ ‏ضلع**) হল ভারতের উত্তরপ্রদেশ রাজ্যের আলিগড় বিভাগের অন্তর্গত একটি জেলা। এই জেলার জেলা সদর হল আলিগড়। আলিগড় মুসলিম বিশ্ববিদ্যালয় এই জেলায় অবস্থিত।

## জনপরিসংখ্যান
২০১১ সালের জনগণনা অনুসারে, আলিগড় জেলার জনসংখ্যা ৩,৬৭৩,৮৪৯। এই জনসংখ্যা মরিটানিয়া রাষ্ট্রের বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৬তম। এই জেলার জনঘনত্ব  । এই জেলার ২০০১-২০১১ দশকে জনসংখ্যা বৃদ্ধির হার ২২.৭৮%। আলিগড় জেলার লিঙ্গানুপাতের হার প্রতি ১০০০ পুরুষে ৮৭৬ জন নারী।

## পাদটীকা

## বহিঃসংযোগ


বিষয়শ্রেণী:উত্তরপ্রদেশের জেলা
উদয়গিরি এবং খণ্ডগিরি গুহা

থাম্ব|উদয়গিরি
থাম্ব|খণ্ডগিরি থেকে দেখা উদয়গিরি গুহার দৃশ্য
থাম্ব|উদয়গিরির ১ নং গুহা ''রাণীগুম্ফ''
থাম্ব|উদয়গিরির ১০ নং গুহা ''গণেশগুম্ফ''
থাম্ব|উদয়গিরির ১৪ নং গুহা ''হাতীগুম্ফ''
থাম্ব|খণ্ডগিরি গুহা
থাম্ব|উদয়গিরি গুহা

**উদয়গিরি এবং খণ্ডগিরি গুহা** () হলো কিছুটা প্রাকৃতিক এবং কিছুটা কৃত্রিমভাবে সৃষ্ট কতগুলি গুহার সমষ্টি যার প্রত্নতাত্ত্বিক, ঐতিহাসিক এবং ধর্মীয় দিক থেকে বিশেষ গুরুত্ব রয়েছে এবং এর অবস্থান ভারতের ওড়িশা প্রদেশের ভুবনেশ্বর শহরের নিকটে। গুহাগুলি *উদয়গিরি* এবং *খণ্ডগিরি* নামক পাশাপাশি অবস্থিত দুটি পাহাড়ের গায়ে সৃজিত, যাদেরকে হাথিগুম্ফা শিলালিপিতে *কুমারী পর্বত* নামে চিহ্নিত করা হয়েছে। এই গুহাগুলো চমত্কারভাবে খনন করা। এগুলো কলিঙ্গ রাজ খারবেলের রাহত্বকালীন সময় জৈন সাধুগণের আস্তানা হিসেবে ব্যবহৃত্ হতো বলে ধারণা করা হয়। *উদয়গিরি* পাহাড়ে ১৮ টি এবং *খণ্ডগিরি* পাহাড়ে ১৫ টি গুহা রয়েছে।

থাম্ব|Inscription in Udaigiri

## উদয়গিরির গুহাসমূহের তালিক
থাম্ব|220px|উদয়গিরির ১২ নং গুহা ''ব্যাঘ্রগুম্ফ''
থাম্ব|উদয়গিরি
থাম্ব|খন্ডগিরির গুহা মন্দিরাশ্রম
# রাণীগুম্ফা
# বাজাহারাগুম্ফা
# ছোট হাতীগুম্ফা
# অলকাপুরীগুম্ফা
# জয়-বিজয়গুম্ফা
# পানাসগুম্ফা
# ঠাকুরাণীগুম্ফা
# পাতালপুরীগুম্ফা
# মঞ্চপুরীগুম্ফা
# গণেশগুম্ফা
# জাম্বেশভরাগুম্ফা
# ব্যাঘ্রগুম্ফা
# সর্পগুম্ফা
# হাতীগুম্ফা
# ধ্যানহারাগুম্ফা
# হরিদাসগুম্ফা
# জগন্নাথগুম্ফা
# রোসাইগুম্ফা

## খন্ডগিরির গুহাসমূহের তালিক
# তাতোয়াগুম্ফা - ১
# তাতোয়াগুম্ফা - ২
# অনন্তগুম্ফা
# তেন্তুলিগুম্ফা
# খন্ডগিরিগুম্ফা
# ধ্যানগুম্ফা
# নবমুনীগুম্ফা
# রড়ভূজিগুম্ফা
# ত্রিশূলগুম্ফা
# আম্বিকাগুম্ফা
# ললাটেদু:খেশ্বরীগুম্ফা
# নামহীন
# নামহীন
# একাদশীগুম্ফা
# নামহীন

## টিকিট
উদয়গিরি এবং খণ্ডগিরি গুহায় প্রবেশমূল্য নিম্নরূপ:
* ভারত, সার্ক-ভুক্ত ও বিমসটেক-ভুক্ত রাষ্ট্রগুলির অধিবাসীদের জন্য জন প্রতি - 45.০০ টাকা।
* অন্যান্য বিদেশি রাষ্ট্রের অধিবাসীদের জন্য জন প্রতি - 3০০.০০ টাকা বা 5 ডলার।
* ১8 বছরের কম বয়সীদের জন্য - বিনামূল্যে প্রবেশ।
* আপনি যদি শুধুমাত্র খন্ডগিরি পরিদর্শন করেন তবে টিকিটের দরকার নেই |

## সময়সূচী
এই স্থাটি সূর্যোদয় থেকে সূর্যাস্ত পর্যন্ত পর্যটক/দর্শকদের জন্য খোলা থাকে।

## আরও দেখুন
* হাতীগুম্ফ শিলালিপি
* খারবেল

## তথ্যসূত্র

* Sachin Singhal: Orissa tourist road guide and political, Vardhman Publications, 
* Sadananda Agrawal: Sri Kharavela, Published by Sri Digambar Jain Samaj, Cuttack, 2000.

## বহিঃসংযোগ

* http://www.indiaplaces.com/india-monuments/bhubaneshwar-udaigiri-caves.html 
* Udayagiri Complex, extensive image gallery by Indira Gandhi National Centre of Arts
* Udayagiri Caves, Khandagiri Caves, Orissa - rock cut Jain temples  by Wondermondo
* Detailed Photos of the Cave Temples

বিষয়শ্রেণী:ওড়িশা
বিষয়শ্রেণী:জৈন মন্দির
বিষয়শ্রেণী:ভারতের হিন্দু মন্দির
বিষয়শ্রেণী:প্রাচীন ভারত
বিষয়শ্রেণী:ভারতের ইতিহাস
বিষয়শ্রেণী:ওড়িশার ইতিহাস
বিষয়শ্রেণী:প্রাচীন তামিল নাডু
বিষয়শ্রেণী:জৈন সাম্রাজ্য
বিষয়শ্রেণী:অন্ধ্রপ্রদেশের ইতিহাস
বিষয়শ্রেণী:প্রাক্তন সাম্রাজ্য
বিষয়শ্রেণী:শ্রীলঙ্কার ইতিহাস
বিষয়শ্রেণী:ভারতের হিন্দু গুহা মন্দির
বিষয়শ্রেণী:ওড়িশার প্রত্নতাত্ত্বিক নিদর্শন
বিষয়শ্রেণী:খ্রিস্টপূর্ব ২য় শতাব্দীর জৈন মন্দির
অ্যানাস

**অ্যানাস** ইংরেজিতে Anas, অ্যানাটিডি গোত্রের একটি গণের নাম। মাঝারি আকারের হাঁস; চকাচকির চেয়ে খাটো পা ও লেজ; পা দেহের অনেক পিছনে অবস্থিত; মাটিতে হাঁটার সময় অনেক বেশি হেলেদুলে চলতে হয়; পায়ের সামনের অংশে বর্ম থাকে; ডুবুরি হাঁসের চেয়ে পায়ের পিছনের আঙুলে পর্দা কম।
পৃথিবীতে ৪২ প্রজাতি, বাংলাদেশে ১০ প্রজাতি।

## তথ্যসূত্র


বিষয়শ্রেণী:হাঁস
বিষয়শ্রেণী:পাখির গণ
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
গৌতম বুদ্ধ নগর জেলা

**গৌতম বুদ্ধ নগর জেলা** (, ) হল ভারতের উত্তরপ্রদেশ রাজ্যের একটি জেলা। এযেজেলার কিছু অংশ দিল্লি জাতীয় রাজধানী অঞ্চলে অবস্থিত। গ্রেটার নইডা এই জেলার সদর শহর। এটি দেশের দ্রুত বর্ধনশীল জেলাগুলির একটি।

## জনপরিসংখ্যান
২০১১ সালের জনগণনা অনুসারে, গৌতম বুদ্ধ নগর জেলার জনসংখ্যা ১,৬৭৪,৭১৪। ভারতের ৬৪০টি জেলার মধ্যে এই জেলার স্থান ২৯৪তম। জেলার জনঘনত্ব । জেলায় লিঙ্গানুপাতের হার প্রতি ১০০০ পুরুষে ৮৫২ জন মহিলা। ২০০১-২০১১ দশকে জেলায় জনসংখ্যা বৃদ্ধির হার ৩৯.৩২%। জেলার সাক্ষরতার হার ৮২.২%।

## পাদটীকা

## বহিঃসংযোগ
* 
* A Gateway of Noida
* A Gateway of Greater Noida 
* Information about Gautam Buddh Nagar

বিষয়শ্রেণী:উত্তরপ্রদেশের জেলা
বিষয়শ্রেণী:গৌতম বুদ্ধ নগর জেলা
ইম্পেরিয়াল কলেজ লন্ডন

**ইম্পেরিয়াল কলেজ লন্ডন** (আনুষ্ঠানিকভাবে **দ্য ইম্পেরিয়াল কলেজ অব সায়েন্স, টেকনোলজি অ্যান্ড মেডিসিন**) যুক্তরাজ্যের লন্ডনে অবস্থিত একটি সরকারি বিশ্ববিদ্যালয়। এটি বিজ্ঞান, প্রকৌশল, চিকিৎসাবিজ্ঞান ও ব্যবসায় শিক্ষায় গুরুত্বারোপ করে। এই বিশ্ববিদ্যালয়কে বিশ্বের মর্যাদাপূর্ণ বিশ্ববিদ্যালয়ের একটি হিসেবে গণ্য করা হয়। 
ইম্পেরিয়ালের প্রধান ক্যাম্পাস সেন্ট্রাল লন্ডনের দক্ষিণ কেনসিংটনে অবস্থিত। এর মূলত চারটি অনুষদ যার অধীনে ৪০টির বেশি বিভাগ, ইন্সটিটিউট ও গবেষণা কেন্দ্র রয়েছে। 
ইম্পেরিয়াল ধারাবাহিকভাবেই বিশ্বের শীর্ষস্থানীয় বিশ্ববিদ্যালয়গুলোর মধ্যে র‍্যাংক পায়।

## গঠন ও প্রশাসন
### অনুষদসমূহ
* ইম্পেরিয়াল কলেজ ফ্যাকাল্টি অব ইঞ্জিনিয়ারিং
* ইম্পেরিয়াল কলেজ ফ্যাকাল্টি অব মেডিসিন
* ইম্পেরিয়াল কলেজ ফ্যাকাল্টি অব ন্যাচারাল সায়েন্সেস
* ইম্পেরিয়াল কলেজ বিজনেস স্কুল

## র‍্যাংকিং
QS বিশ্ববিদ্যালয় র‍্যাংকিং ২০২৪ অনুসারে ইম্পেরিয়াল কলেজ এর অবস্থান অষ্টম।

## বিখ্যাত শিক্ষার্থী
* অ্যালেকজান্ডার ফ্লেমিং
* ক্ষিতীশরঞ্জন চক্রবর্তী

## বিখ্যাত শিক্ষক
* জর্জ প্যাগেট থমসন
* প্যাট্রিক ব্ল্যাকেট
* ডেনেস গাবর
* আবদুস সালাম (পদার্থবিজ্ঞানী)

## তথ্যসূত্র

বিষয়শ্রেণী:১৯০৭-এ প্রতিষ্ঠিত
বিষয়শ্রেণী:যুক্তরাজ্যের বিশ্ববিদ্যালয়
বিষয়শ্রেণী:১৯০৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রাসেল গ্রুপ
বিষয়শ্রেণী:লন্ডনের বিশ্ববিদ্যালয়
বিষয়শ্রেণী:বিশ্ববিদ্যালয় যুক্তরাজ্য
টাডোর্না

**টাডোর্না** () অ্যানাটিডি গোত্রের একটি গণের নাম। আকার ও স্বভাব রাজহাঁসের মত; ঠোঁট ছোট, গোড়া উঁচু, উপরে উত্তল, আগা চ্যাপ্টা, ঠোঁটের আগার কাঁটা হঠাৎ নিচে বাকানো; ঠোঁটের গোড়া থেকে নাসিকার দৈর্ঘ্য ঠোঁটের এক-তৃতীয়াংশেরও কম; ডানা দীর্ঘ ও সুচালো; ১৪ পালকের লেজটি গোলাকার। এই গণে পৃথিবীতে ৭ প্রজাতি, বাংলাদেশে ২ প্রজাতি রয়েছে। এগুলো হলো
 
* খয়রা চকাচকি	 *Tadorna ferruginea*
* South African Shelduck *Tadorna cana*
* Australian Shelduck *Tadorna tadornoides*
* Paradise Shelduck	 *Tadorna variegata*
* Crested Shelduck	 *Tadorna cristata* - possibly extinct (late 20th century?)
* পাতি চকাচকি	 *Tadorna tadorna*
* Raja Shelduck	 *Tadorna radjah*

## তথ্যসূত্র

বিষয়শ্রেণী:হাঁস
বিষয়শ্রেণী:পাখির গণ
বিষয়শ্রেণী:টাডোর্না
অ্যাক্স (গণ)

***অ্যাক্স*** () অ্যানাটিডি পরিবারের একটি গণের নাম। এরা মাঝারি আকারের হাঁস; ছেলেহাঁসের ঘাড়ের উপরের পালক বেশ লম্বা, গলবস্ত্রের মত দেখায়; ডানার একটি মধ্য-পালক অতি-লম্বা ও প্রশস্ত; মাথায় ঝুটি আছে; পাজোড়া দেহের সামনের দিকে থাকে; পায়ে সুচালো নখর যা দিয়ে খাড়া গাছ বেয়ে ওঠা যায়। এই গণে পৃথিবীতে ২ প্রজাতি, বাংলাদেশে ১ প্রজাতি। এই প্রজাতি দুটি হলও,
* কাঠ হাঁস (*Aix sponsa*), এবঙ্গি
* মান্দারিন হাঁস (*Aix galericulata*)।

## তথ্যসূত্র

## অতিরিক্ত পাঠ
* Harris, M. (1999): Animal Diversity Web: *[http://animaldiversity.ummz.umich.edu/site/accounts/information/Aix_galericulata.html Aix galericulata]* . Accessed April 27, 2006.
* Pope, A. (2004): Animal Diversity Web: *[http://animaldiversity.ummz.umich.edu/site/accounts/information/Aix_sponsa.html Aix sponsa]*. Accessed April 27, 2006.

বিষয়শ্রেণী:হাঁস
বিষয়শ্রেণী:পাখির গণ
বিষয়শ্রেণী:অ্যাক্স
কাইরিনা

***কাইরিনা*** () হলও অ্যানাটিডি গোত্র বা পরিবারের একটি গণের নাম। এরা বড় আকারের হাঁস; পুরুষপাখি স্পষ্টতঃই স্ত্রীপাখির চেয়ে বড়; উপরের ঠোঁটে কোন মাংসপিন্ড থাকেনা; প্রজনন ঋতুতে উপরের ঠোঁটের গোড়া স্ফীত হয়; ডানার মধ্য-পালক ও উপরের ঢাকনিতে সাদা পতাকা থাকে; ক্রমান্বয়ে ছোট থেকে বড় ১২টি পালকের লেজ। পৃথিবীতে ২ প্রজাতি, বাংলাদেশে পাওয়া যেত এর ১ প্রজাতি। এগুলো একই রকমের যদিও বাহ্যিকভাবে কিছুটা পার্থক্য আছে। প্রজাতি দুটি হলও,

* Muscovy Duck, *Cairina moschata*
** Domesticated Muscovy Duck, *Cairina moschata momelanotus*  sometimes *Cairina momelanotus*
* বাদি হাঁস, *Cairina scutulata*

## তথ্যসূত্র


বিষয়শ্রেণী:হাঁস
বিষয়শ্রেণী:পাখির গণ
নেট্টাপাস

**বালিহাঁস** () অ্যানাটিডি গোত্রের একটি গণের নাম। এরা ছোট আকারের হাঁস; রাজহাঁসের মত খাটো ঠোঁট, যা গোড়া থেকে ক্রমান্বয়ে সামনে সরু; নাসিকা ছোট ও ডিম্বাকার; পা খাটো; ডানা সুচালো; লেজ গোলাকার; পুরুষ ও স্ত্রী হাঁসের চেহারায় পার্থক্য আছে। পৃথিবীতে এই গণে ৩টি প্রজাতি রয়েছে; বাংলাদেশে এদের ১টি প্রজাতি দেখতে পাওয়া যায়।

এদের প্রজাতিগুলো হলো: 
* সবুজ বালিহাঁস (*Nettapus pulchellus*) - অস্ট্রেলিয়ার উত্তরাংশে এবং নিউ গিনির  দক্ষিণাংশে বসবাস।
* ধলা বালিহাঁস (*Nettapus coromandelianus*) - দক্ষিণ-পূর্ব এশিয়ায় বসবাস।
* আফ্রিকার বালিহাঁস (*Nettapus auritus*) - আফ্রিকার সাহারা অঞ্চলে বসবাস।

## তথ্যসূত্র

## অতিরিক্ত পাঠ
* 

## বহিঃসংযোগ
* Species text in The Atlas of Southern African Birds.

বিষয়শ্রেণী:হাঁস
বিষয়শ্রেণী:পাখির গণ
বিষয়শ্রেণী:নেট্টাপাস
আচি ভাষা

**আচি** (স্পেনীয়তে আচি) খুব কাছাকাছি কিস (K'iche) (পুরোনো বানানে Quiché) সম্পর্কিত একটি মায়া ভাষা। এটি প্রাথমিকভাবে গুয়াতেমালার বাজা ভেরাপাজের বিভাগের, আচি জাতির কথিত ভাষা।

সেখানে দুইটি আচি উপভাষা রয়েছে। রাবিনাল আচিরা রাবিনাল অঞ্চলে এই ভাষায় কথা বলে এবং কিবুল্কো আচি কিবুল্কো অঞ্চলে এই ভাষায় কথা বলে যা পশ্চিম রাবিনালে অবস্থিত।

রাবিনাল আচি হচ্ছে প্রাক কলম্বীয় সাহিত্যের শ্রেষ্ঠ একটি থিয়েটারি নাটক যা **আচি ভাষায়** লিখা হয়েছে।

## তথ্যসূত্র

## বহিঃসংযোগ

* Pronouncing the Maya Achi Alphabet
* New Testament in Achi
* OLAC resources in and about the Achi language 

বিষয়শ্রেণী:সংশ্লেষণাত্মক ভাষা
বিষয়শ্রেণী:মায়া ভাষা
বিষয়শ্রেণী:মধ্য আমেরিকার আদিবাসীর ভাষা
বিষয়শ্রেণী:মেসোআমেরিকান ভাষা
বিষয়শ্রেণী:গুয়াতেমালার ভাষা
বিষয়শ্রেণী:মায়া ভাষাসমূহ
ল্চে-ব্ত্সুন-শেস-রাব-'ব্যুং-গ্নাস

**ল্চে-ব্ত্সুন-শেস-রাব-'ব্যুং-গ্নাস** () একাদশ শতাব্দীর একজন তিব্বতী বৌদ্ধভিক্ষু ছিলেন।

## ঝ্বা-লু বৌদ্ধবিহার
ল্চে-ব্ত্সুন-শেস-রাব-'ব্যুং-গ্নাস ১০৪০ খ্রিষ্টাব্দে তিব্বতে ঝ্বা-লু বৌদ্ধবিহার প্রতিষ্ঠা করেন। তিব্বতী প্রবাদানুসারে, তিনি তাঁর শিক্ষকের নির্দেশে একটি তীর ছোঁড়েন, এই বিশ্বাসে যে সেই তীরটি মঠ স্থাপনের জন্য উপযুক্ত স্থানে পতিত হবে। সেই তীরটি যেস্থানে পতিত হয়, তিনি ঐ স্থানকে কেন্দ্র করে ঝ্বা-লু বৌদ্ধবিহার স্থাপন করেন।

## তথ্যসূত্র

## আরো পড়ুন
* 拉科•益西多杰: 藏传佛教高僧传略, 青海人民出版社 (বই) 

বিষয়শ্রেণী:সাক্য
বীমাগণনা বিজ্ঞান

thumb|right|২০০৩ সালে জীবন বীমা কোম্পানির ঝুঁকি ব্যবস্থাপনায় ব্যবহৃত একটি মৃত্যহারের টেবিল।
**বীমাগণনা বিজ্ঞান** হল বিজ্ঞানের একটি শাখা যেখানে গণিত ও পরিসংখ্যানের পদ্ধতিসমূহ ব্যবহার করে বীমা, অর্থায়ন ও এ সংক্রান্ত শিল্পের ঝুঁকি নির্ণয় করা হয়ে থাকে। বীমাগাণনিকরা হলেন এই ঝুঁকি নির্ণয় সংক্রান্ত পেশাজীবী যারা বীমাগণনা বিজ্ঞানের উপর দক্ষতা ও অভিজ্ঞতা অর্জন করে বিভিন্ন শিল্পে ঝুঁকি নির্নয় ও ঝুঁকি ব্যবস্থাপনার কাজ করে থাকেন। পৃথিবীর অধিকাংশ দেশে একচুয়ারিদের দক্ষ করে তোলার জন্য তাদের কঠোর প্রশিক্ষণ ও পেশাগত পরীক্ষা পদ্ধতির মধ্য দিয়ে যেতে হয়।

বীমাগণনা বিজ্ঞানের বেশ কয়েকটি শাখার বিষয়বস্তু যেমন সম্ভাব্যতা, গণিত, পরিসংখ্যান, অর্থসংস্থান, অর্থনীতি ও কম্পিউটার বিজ্ঞানের সমন্বয়ে সাজানো হয়। এই শাখার শুরু থেকেই ঝুঁকি নির্নয়ের জন্য নিয়ন্ত্রণকারী প্রতিমান (মডেল), সারণী, লেখচিত্র এবং প্রিমিয়াম মডেলের ব্যবহার হয়ে আসছে। গত ৩০ বছরে শক্তিশালী কম্পিউটিং এবং গণনাকারী সফটওয়্যারের আবির্ভাবের ফলে বিজ্ঞানের এই শাখায় অভূতপূর্ব উন্নয়ন সাধিত হয়েছে। অতীতে শুধুমাত্র রাষ্ট্রীয় গুরুত্বপূর্ণ ও সংবেদনশীল প্রকল্পের ঝুঁকি নির্নয়ে এই বিজ্ঞান ব্যবহৃ হলেও বর্তমানে প্রতিযোগীতাপূর্ন বাজারে সকল আর্থিক প্রতিষ্ঠানই আর্থিক ঝুঁকি নির্নয় ও ঝুঁকি ব্যবস্থাপনার কাজে এই বিজ্ঞানকে ব্যবহার করছে।

পৃথিবীর বিভিন্ন দেশে অনেক বিশ্ববিদ্যালয়েই বীমাগণনা বিজ্ঞানে স্নাতক ও স্নাতকোত্তর উপাধি প্রদান করা হয়। ক্যারিয়ার কাস্ট নামক যুক্তরাষ্ট্রের একটি চাকুরি অনুসন্ধান ওয়েবসাইট অনুযায়ী ২০১০ সালে বীমাগাণনিক পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই মর্যাদাক্রম করা হয়েছিল।

## আরও দেখুন
* বীমাগাণনিক
* ঝুঁকি ব্যবস্থাপনা
* বীমা
* জীবন বীমা

## তথ্যসূত্র

* 

* 

* 

* 

* 
* 
## বহিঃসংযোগ
* 

বিষয়শ্রেণী:বীমাগণনা বিজ্ঞান
বিষয়শ্রেণী:বীমা
বিষয়শ্রেণী:ঝুঁকি ব্যবস্থাপনা
বিষয়শ্রেণী:ঝুঁকি
বিষয়শ্রেণী:ঝুঁকি বিশ্লেষণ
বিষয়শ্রেণী:বীমাগাণনিক
বিষয়শ্রেণী:জনসংখ্যাতত্ত্ব
বিষয়শ্রেণী:রৌপ বিজ্ঞান
বিষয়শ্রেণী:ফলিত পরিসংখ্যান
জর্জ পোর্টার

**জর্জ পোর্টার** একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।

## জীবনী
পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।

## সম্মাননা ও পুরস্কার
* ফেলো অব দ্য রয়েল সোসাইটি, ১৯৬০
* ডেভি মেডেল, ১৯৭১
* নাইট উপাধি, ১৯৭২
* রামফোর্ড মেডেল, ১৯৭৮
* এলিসন-ক্লিফ মেডেল, ১৯৯১
* কপলি মেডেল, ১৯৯২
* সম্মানসূচক ডক্টর অব ল'জ, ইউনিভার্সিটি অব বাথ, ১৯৯৫

## তথ্যসূত্র

বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২০-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:শেফিল্ড বিশ্ববিদ্যালয়ের শিক্ষক
বিষয়শ্রেণী:ব্রিটিশ মানবতাবাদী
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ব্রিটিশ নোবেল বিজয়ী
বিষয়শ্রেণী:দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:ক্রসবেঞ্চ জীবনকাল পিয়ার